ผลวิจัยล่าสุดชี้ว่า อาการที่สะอาดขึ้นในสหรัฐ ทำให้ชาวอเมริกันมีอายุเฉลี่ยยืนยาวขึ้น
ผลการวิจัยล่าสุด ซึ่งได้รับเงินทุนสนับสนุนจากรัฐบาลกลางสหรัฐ พบว่า อากาศที่สะอาดขึ้นในสหรัฐฯ ช่วง 20 ปีที่ผ่านมา ทำให้ชาวอเมริกันมีอายุ
เมื่อปีที่แล้ว นักวิจัยของรัฐบาลสหรัฐ รายงานว่าชาวอเมริกันมีอายุขัยเฉลี่ยเกิน 78 ปีเป็นครั้งแรก ที่เป็นเช่นนี้นักวิจัยเชื่อว่าคนอเมริกันเสียชีวิตจากสาเหตุร้ายแรง เช่น โรคหัวใจ มะเร็ง อุบัติเหตุ และเบาหวานน้อยลง ซึ่งสิ่งเหล่านี้คือส่วนหนึ่งใน 15 สาเหตุที่ทำให้คนอเมริกันเสียชีวิตมากที่สุด ผู้วิจัยบอกว่านี่เป็นการศึกษาครั้งแรกที่แสดงให้เห็นว่ามลภาวะทางอากาศที่ลดลงสามารถทำให้ชีวิตมนุษย์ยืนยาวขึ้นได้ นักวิจัยจาก "บริกแฮม ยัง ยูนิเวอร์ซิตี"และ "ฮาร์วาร์ด สคูล ออฟ พับลิก เฮลท์" รายงานในวารสารการแพทย์นิว อิงแลนด์ ว่าอายุขัยโดยเฉลี่ยของชาวอเมริกันในช่วงปีพ.ศ. 2521-2544 อยู่ที่ 77 ปี เพิ่มขึ้นจากก่อนหน้านี้เกือบ 3 ปี อายุที่ยืนขึ้นนี้เกิดมาจากหลายปัจจัย และหนึ่งในนั้นก็คืออากาศที่บริสุทธิ์ขึ้น นักวิจัย บอกว่า เฉพาะปัจจัยนี้เพียงอย่างเดียวก็ทำให้คนอเมริกันมีอายุขัยยืนขึ้น 4.8 เดือน นักวิจัยนั้นใช้ข้อมูลของรัฐบาล เฝ้าติดตามระดับมลภาวะทางอากาศใน51 เมืองเป็นเวลานานกว่า 20 ปี โดยนำการเปลี่ยนแปลงของมลภาวะ มาเปรียบเทียบกับอายุเฉลี่ยของประชากรซึ่งคำนวนจากสถิติการตาย และข้อมูลจากการสำรวจสำมะโนครัว พบว่า โดยเฉลี่ยแล้วระดับของฝุ่นละอองที่เป็นมลภาวะในอากาศลดลงจาก 21 ไมโครกรัมต่อลูกบาศก์เมตร ลงมาเหลือ 14ไมโครกรัมต่อลูกบาศ์กเมตร ขณะเดียวกัน อายุเฉลี่ยของชาวอเมริกันก็เพิ่มขึ้นประมาณ2 ปี 7 เดือน คุณซี อาร์เดน โป๊ปที่ 3นักระบาดวิทยาจากมหาวิทยาลัย BrighamYoung ซึ่งเป็นหัวหน้านักวิจัย ระบุว่าอายุเฉลี่ยของประชาชนจะสูงขึ้นตามการลดลงของมลพิษทางอากาศในชุมชนนั้น พูดง่ายๆ คือยิ่งอากาศสะอาดมากขึ้นเท่าใดอายุคนก็จะยิ่งยืนขึ้นเท่านั้น นครพิตสเบิร์ต บัฟฟาโล และนิวยอร์คเป็นสามเมืองที่มีคุณภาพอากาศดีขึ้นมากที่สุดซึ่งอายุเฉลี่ยของประชากรเพิ่มขึ้นประมาณ 10 เดือน ส่วนที่นครลอสแอนเจลิส อินเดียนาโพลิส และเซนต์ หลุยส์ อยู่ในกลุ่มเมืองที่อายุไขเฉลี่ยของประชากรเพิ่มขึ้นประมาณ5 เดือน